ועדת החינוך, התרבות והספורט, כנסת 20, פרוטוקול מספר 663, 2018-07-02 10:46

יעקב מרגי: אני מתכבד לפתוח את ישיבת ועדת החינוך, התרבות והספורט של הכנסת.

יעקב מרגי: היום ה-2 ביולי 2018, י"ט בתמוז התשע"ח.

יעקב מרגי: על סדר היום הצעת חוק חינוך מיוחד (תיקון מס' 11), התשע"ח-2018, הצעת חוק ממשלתית 1199, הכנה לקריאה שנייה ושלישית.

יעקב מרגי: הצבעות.

יעקב מרגי: מאחר והגענו למוצר יחסית מושלם לעומת מה שחשבתי בתחילת הדיונים, אני חוזר בי ואני אצמיד את הצעת החוק שלי להצעת החוק הממשלתית.

מירב ישראלי: צריך להצביע על המיזוג.

יעקב מרגי: נצביע על המיזוג אחרי שנקרא את הצעת החוק.

מירב ישראלי: אני רק אומרת לך שאנחנו צריכים את אישור ועדת הכנסת.

יעקב מרגי: למה?

מירב ישראלי: כי זה טרומית.

מירב ישראלי: תשקול את זה.

מירב ישראלי: זה משהו שצריך לעשות פרוצדורה.

מירב ישראלי: זה טרומית לראשונה.

יעקב מרגי: בסדר.

יעקב מרגי: אנחנו נצמיד ונראה.

יעקב מרגי: נצביע על זה.

יעקב מרגי: הגענו לישורת האחרונה אחרי כ-20 דיונים בוועדה.

יעקב מרגי: זה הדיון ה-20.

יעקב מרגי: היו עוד ישיבות מקצועיות וישיבות הכנה אצלי בלשכה ועוד ישיבות בלשכות המשפטיות וכן עם נציגי הארגונים השונים במשרד החינוך וגם במשרדי ממשלה אחרים.

יעקב מרגי: אני חושב שזאת אות כבוד להליך חקיקה בכנסת.

יעקב מרגי: לא הייתי אומר זאת בפתיח כי אני בדרך כלל לא מחלק לעצמי סופרלטיבים, אין לי חסך כזה, אבל כאשר מעלים על הכתב בנייר עמדה הליך חקיקה מואץ, היה אפילו מי שכתב במייל מחטף, אני רוצה לומר בצורה שלא משתמעת לשתי פנים שאני גאה בהליך החקיקה הזה.

יעקב מרגי: החוק יוצא לא כפי שהוא נכנס וזאת לא בושה.

יעקב מרגי: החכמה לא נמצאת במקום אחד.

יעקב מרגי: היה כאן דיון ציבורי ער, מכובד ונשמעו הצדדים ולא אחת אלא לטעמי לעתים גם בנדיבות רבה של המשרד להיענות לתיקוני נוסח כאלה ואחרים שגררו דיונים על כל תיקון נוסח כזה ואחר.

יעקב מרגי: שוב, יחסית לדיונים בוועדות אחרות, גם ההתייחסות שניתנה לבעלי דעה גם הייתה בנדיבות רבה והייתה מקיפה בתהליך של מימין לשמאל סביב השולחן לא למי שנרשם בלבד ולתת לו לקצר בדקה או שתיים.

יעקב מרגי: אני חושב שבסך הכול הכללי, בימים שמדברים על כבודה של הכנסת, בזה מתבטא כבודה של הכנסת.

יעקב מרגי: היו הסכמות אחרונות שנעשו בלשכות המשפטיות.

יעקב מרגי: אילן, אתה רוצה להציג אותן?

אילן שי: היו דיונים עם משרד המשפטים.

אילן שי: היה דיון במשרד המשפטים אצל המשנה ליועץ המשפטי לממשלה, דיונים גם עם נציבות שוויון זכויות לאנשים עם מוגבלות.

אילן שי: במסגרת הדיונים האלה, אחד השינויים המשמעותיים שהיו בהצעת החוק בהשוואה להצעת החוק שהוגשה לאישור הכנסת זאת בעצם התוספת של שתי תוספות.

אילן שי: תוספת ראשונה בה יש הגדרה גם של מוגבלויות וגם של הגורמים שאבחנתם קבילה לצורך דעה שלאותו תלמיד יש את אותה מוגבלות.

מאיר כהן: מה יש?

אילן שי: רשימה של מוגבלויות.

מאיר כהן: כלומר, הגדרה של מוגבלות אחת, שתיים, לפי דרגות?

אילן שי: לא.

אילן שי: זו הגדרה של המוגבלות עצמה.

אילן שי: מוגבלות שכלית התפתחותית, אוטיזם, ולצד אותה מוגבלות הגדרה של מי הגורמים שיכולים לאבחן את המוגבלות הזאת.

אילן שי: זה משהו שקיים היום במסגרת נספח לחוזר מנכ"ל ועכשיו הוא הופך להיות חלק מתוספת לחוק.

אילן שי: התוספת השנייה היא תוספת שיש בה את הפירוט של אותן מוגבלויות שמופיעות בתוספת הראשונה ורמות תפקוד שונות, כאשר ביחס לרמות התפקוד השונות ולמוגבלויות, המטריצה של מוגבלות ברמת תפקוד נקבעת בשילוב מה מקבל תלמיד שיש לו מוגבלות עם אחת מרמות התפקוד מבחינת המענים של סל השירותים של משרד החינוך, כולל גם הוראות שמדברות על מסגרת הערות לתוספת, על כך שמדובר בתקציב גמיש, שאפשר להעביר משאבים מסיוע לשעות הוראה לשעות של טיפולים, והתיקון לחוק נקבע שוועדה שתהיה בכל בית ספר תהיה מוסמכת לקבל את ההחלטה לגבי אופן חלוקת התקציב כפי שהוא קבוע בתוספת.

אילן שי: החלק השני של התוספת השנייה מדבר על מה יהיו המענים שיינתנו במסגרת בתי הספר, הגנים בחינוך המיוחד וכיתות חינוך מיוחד בבתי הספר הרגילים, שוב, בחלוקה לפי המוגבלויות השונות.

מאיר כהן: לא הבנתי.

אילן שי: לתוספת השנייה יש שני חלקים.

אילן שי: החלק הראשון עוסק בשילוב.

מאיר כהן: רשימה של מה?

אילן שי: רשימה של המענים הנוספים המיוחדים לבתי ספר לחינוך מיוחד ולכיתות חינוך מיוחד.

אילן שי: למשל הארכת שנת לימודים, למשל הארכת יום לימודים, סוג של מענים שיש בבתי הספר בכיתות חינוך מיוחד כאשר הם משתנים בין מוגבלות למוגבלות.

יעקב מרגי: ליושבים סביב השולחן.

יעקב מרגי: בשלב ההצבעות יהיו כאן חברי כנסת רבים ולכן צפו למעבר לאגף האחורי של השולחן.

יעקב מרגי: הצעות לסדר.

יעקב מרגי: מוטי, בבקשה.

קריאה: אני מבקשת להתייחס.

יעקב מרגי: אין רשות דיבור היום.

יעקב מרגי: היום יש רק הצבעות.

קריאה: יש כאן הורים.

יעקב מרגי: גברתי, לא להפריע לי.

מרדכי יוגב: אני מבקש שבתוך השמעת החוק על ידי היועצת המשפטית נבהיר כמה דברים.

יעקב מרגי: רק השמעת התיקונים.

יעקב מרגי: לא תהיה השמעת החוק.

יעקב מרגי: קראנו אותו.

יעקב מרגי: יהיו רק התיקונים.

יעקב מרגי: נקודה.

מרדכי יוגב: אני לא נוהג להתווכח אתך.

יעקב מרגי: אל תתווכח.

יעקב מרגי: בדרך כלל אתה נוהג אבל היום אל תתווכח.

מרדכי יוגב: אפשר גם לצאת ולא להיות בהצבעות.

יעקב מרגי: לא.

יעקב מרגי: חס ושלום.

מרדכי יוגב: אני מודה לך על ההתנהלות.

מרדכי יוגב: התייחסות אחת.

מרדכי יוגב: האם החוק הוא חלק מחוק חינוך חובה?

מרדכי יוגב: להבין משפטית.

מרדכי יוגב: בכך הילדים הללו יהיו חלק והתוספות עליהן דיברת הן מעבר לחוק חינוך חובה והיכן זה מובא משפטית לכך שהן חלק מחוק חינוך חובה ולא עוד הטבה ועוד הטבה?

מרדכי יוגב: שאלה שנייה.

מרדכי יוגב: האם לא נכון לאור חששות של הורים, ואנחנו נקרא את זה בתיקונים כי זה הובא כאן כתיקון, בסעיף הראשון זה מופיע, בסעיף 7, ובתיקון זה מופיע בסעיף 6.

מירב ישראלי: כן, זה בסעיף 7 לחוק.

מרדכי יוגב: יש כאן דבר שנותן בעצם לשר את היכולת להתייעץ עם הוועדה לגבי שינוי של התוספות, ראשונה ושנייה.

מרדכי יוגב: אני שואל האם לא נכון שהדבר הזה יבוא לוועדה ובכך יפיג את חששות ההורים בנקודה הזאת.

מרדכי יוגב: אנחנו מחוקקים חוק, עובדים קשה.

יעקב מרגי: השאלה ברורה.

מרדכי יוגב: שאלה שלישית.

מרדכי יוגב: תוך כדי הקראת החוק, שיבוא לידי דגש, פער נוסף בטיפולים פרה-רפואיים בשילוב פר ילד כי בסוף זה הילד שעבר ממיוחד לשילוב ומה הוא יזכה שם בטיפולך הפרה-רפואי ואיך זה בא בתוך החוק ובכמה.

מרדכי יוגב: את הדגש הזה במיוחד, כי הוא מהווה חשש מאוד עמוק.

מרדכי יוגב: אתה אמרת לי שהוא קיים.

יעקב מרגי: דיברנו על השקיפות.

מרדכי יוגב: לכן אני מבקש שבהקראת החוק גם משפטית תהיה תוספת של הדגש לדבר הזה.

יוסי יונה: אדוני היושב ראש, אנחנו תכף הולכים להצבעות.

יעקב מרגי: יש לך חצי דקה.

יעקב מרגי: תגיד מה שאתה רוצה.

יוסי יונה: אני אומר מה שאני רוצה.

יוסי יונה: תודה.

יוסי יונה: אנשים היו בחוץ והרבה פעמים הדרך הטובה ביותר לדעת אם החוק הוא טוב או לא טוב היא לדעת מהי התחושה של השטח.

יוסי יונה: באו הורים רבים והפגינו בחוץ.

יוסי יונה: אנחנו מופצצים אדוני היושב ראש בהודעות, ב-SMS שלנו על ידי הורים מודאגים שחושבים שהחוק הזה הולך לפגוע קשות.

יוסי יונה: לגבי ההערה שלך אדוני בתחילת הדיון, אני רוצה לציין לזכותך שאכן קיימנו הרבה דיונים אבל כפי שאמרתי גם בהערת אגב מכך אין ערובה שבסופו של דבר אנחנו מוציאים משהו טוב מתחת ידינו.

יוסי יונה: אני רוצה להתריע ואני אומר את זה אדוני באופן חד משמעי.

יוסי יונה: החוק שאנחנו הולכים להעביר אותו הוא חוק מאוד מאוד גרוע.

יוסי יונה: לא לדבר הזה ציפינו ולא לזה ייחלנו.

יוסי יונה: הוא הולך לעשות ממש שמות בתחום של החינוך המיוחד בבתי ספר.

יוסי יונה: אני יודע שאתם תעבירו אותו בסופו של דבר אבל אני רוצה לומר לך אדוני היושב ראש, אני מאוד מעריך אותך ואתה יודע את היחסים האישיים בינינו, של חיבה רבה, אבל בסופו של יום אדוני היושב ראש אתה מוציא מתחת ידיך חוק מאוד מאוד רע, במקום לעשות רפורמה.

יוסי יונה: (מחיאות כפיים).

יעקב מרגי: סדרנים, אני מבקש להוציא את שני הנשים האלה.

יעקב מרגי: תצאו החוצה.

קריאה: כל ההורים יקומו ויצאו מכנסת כי לא שומעים אותנו.

יעקב מרגי: אנרכיסטים לא בוועדות הכנסת.

קריאה: הם לא אנרכיסטים.

קריאה: הם הורים.

יעקב מרגי: אתה מוזהר לפני יציאה.

יעקב מרגי: אני מבקש להוציא אותן.

קריאה: איך אתם מעזים?

קריאה: איך אתם יכולים לעשות את זה?

קריאה: לא עשיתם כלום.

יוסי יונה: משפט אחד אדוני היושב ראש, ברשותך.

יוסי יונה: כ-250,000 ילדים פחות או יותר זכאים לחינוך מיוחד במערכת החינוך.

יוסי יונה: אולי מחצית מהתלמידים הללו, לא יהיה להם סל פרטני כי הם לא יעברו את המשוכה של הזכאות ושם הם ייכנסו לתוך הסיפור של התקציב הסטטיסטי וזה יהיה נורא ואיום.

יוסי יונה: הסל לא ילך אחריהם וזו בכייה לדורות.

יעקב מרגי: תודה.

יעקב מרגי: אנחנו עוברים לשלב הצגת התיקונים.

מירב ישראלי: אני אומר משהו לגבי נוסח שנמצא בפניכם.

מירב ישראלי: מה שמסומן בצהוב, אלה התיקונים שהוכנסו מאז הישיבה האחרונה.

מירב ישראלי: בעמוד הראשון, הנושא של שירותים נלווים ושירותים מיוחדים, זו איזושהי התאמה ניסוחית שנעשתה.

מירב ישראלי: זה תיקון ניסוחי, כדי להבהיר שלגבי ילדי החינוך המיוחד, הם מקבלים שירותים נלווים וילדי השילוב מקבלים שירותים מיוחדים, כך שלא תהיה אי הבנה.

מירב ישראלי: בעמוד 3.

יעקב מרגי: לא שינינו כלום.

יעקב מרגי: על פי בקשות הארגונים וההורים הוספנו "שוויונית".

מירב ישראלי: כן.

מירב ישראלי: שוויונית.

מירב ישראלי: בעמוד 4, הנושא של ההתייעצות עם הנציגות ועם הוועדה.

מירב ישראלי: זה רק תיקון ניסוחי.

מירב ישראלי: הוספנו את הנושא שהתכנית של הילד הולכת אתו לשנה הבאה כל עוד לא נקבעה לו תכנית אחרת.

מירב ישראלי: נוסף כאן "לעניין של צרכיו של התלמיד " כדי להבהיר שהתכנית כוללת גם התאמות בתכנון הלמידה והתאמות בדרכי הערכה ומדידה.

מירב ישראלי: זה דבר שרחלי אברמזון אמרה בדיון הקודם.

מירב ישראלי: אותו דבר גם בשילוב וגם בחינוך המיוחד.

מירב ישראלי: לגבי התקנות שיבואו להתייעצות עם הוועדה, חוץ משינוי התוספות, בעמוד 13, כל סדרי הדין בוועדות, לרבות זימון ההורים כפיט שדיברנו וגם התיקון של תקנות הרישום.

מירב ישראלי: זה דבר שהוועדה רצתה לראות כדי לראות שכל הזכויות של הילדים מובטחות.

מירב ישראלי: לגבי התוספות.

מירב ישראלי: הוספנו את העניין שכל הנושא של המענה הפרטי או הקבוצתי, מה שנקרא סל בית ספרי, יפורסם בחוזר מנכ"ל באתר של משרד החינוך.

מירב ישראלי: התייעצתי עם הנסחית לגבי העניין של פרסום חוזר מנכ"ל ואנחנו ננסח את זה בצורה שברור שחובה לפרסם את חוזר המנכ"ל הזה באתר האינטרנט.

יעקב מרגי: בעברית ובערבית.

יעקב מרגי: חוזר מנכ"ל מפורסם בערבית?

אילן שי: יש חוזרים שמפורסמים בערבית.

אילן שי: לא כולם.

יעקב מרגי: של החינוך המיוחד, בערבית.

יוסף ג'בארין: רובם לא מפורסמים בערבית.

יעקב מרגי: אני מבקש שבסוגיה הזו של החינוך, זה יהיה גם בערבית.

מאיר כהן: אולי כגישה של רצון טוב של אנשי משרד החינוך, תסבירו לי, אולי אפשר לשנות את זה עכשיו, למה מוגבלויות - - -

יעקב מרגי: באיזה עמוד אתה?

מאיר כהן: בתוספת השנייה, בעמוד 15.

מאיר כהן: למה מוגבלויות שכליות התפתחותיות וחשד למוגבלות שכלית התפתחותית מקבלת היקפי סיוע של 16 שעות ומוגבלות על רצף האוטיזם לא מקבלת כלום?

רחל אברמזון: מקבלת.

מאיר כהן: מקבלת על פי חוזר מנכ"ל.

יעקב מרגי: שאלת שאלה טובה.

יעקב מרגי: היא תענה.

רחל אברמזון: אני רוצה להתייחס לתוספת הזאת.

רחל אברמזון: נאמר קודם 135,000 תלמידים, וזו האשמה מאוד קשה, שלא יקבלו מענה ורק מהסל הסטטיסטי.

רחל אברמזון: אני רוצה לסבר את האוזן.

מאיר כהן: את עונה לי?

רחל אברמזון: אני עונה גם לך.

יעקב מרגי: על הדרך היא עונה גם ליוסי יונה.

רחל אברמזון: אני רוצה להתייחס לטבלת התוספת.

רחל אברמזון: קודם כל, זו פעם ראשונה שהתלמידים, אותם תלמידים עם הלקויות, לקויות למידה, הפרעות קשב, הפרעות התנהגות, מקבלים גם יכולת לקבל מענה מהסל האישי כשהם ברמות תפקוד נמוכות.

רחל אברמזון: בעבר זה לא היה.

רחל אברמזון: הדבר השני, לגבי הנושא של מוגבלות שכלית ואוטיזם.

רחל אברמזון: עד היום המוגבלות השכלית בכלל לא הייתה בתוך המסלול הזה שמקבל מענה אישי לתלמיד ולא יכלו ילדים עם מוגבלות שכלית קלה בכלל להשתלב במסגרות החינוך הרגילות.

רחל אברמזון: אנחנו החלטנו לעשות כאן תיקון משמעותי כי הילדים האלה זקוקים מאוד לתיווך.

רחל אברמזון: הילדים עם רצף האוטיזם מקבלים את המענה ואיש לא אמר שהם לא יקבלו.

רחל אברמזון: ברמת תפקוד גבוהה, הם יקבלו את השעות בהתאם לצרכים שלהם.

רחל אברמזון: אם הם צריכים הרבה שעות, הם יקבלו.

קריאה: אז שזה יהיה כתוב.

קריאה: זה לא כתוב בשום מקום.

קריאה: מי קובע מה הצרכים?

יעקב מרגי: גברתי, הוזהרת.

יעקב מרגי: פעם אחרונה שאני אעיר לך.

יוסי יונה: שיהיה כתוב.

מאיר כהן: בדיוק.

מאיר כהן: את אמרת משהו טוב.

מאיר כהן: בסוף דבריך אמרת שאם יצטרכו יותר, יקבלו.

רחל אברמזון: נכון.

מאיר כהן: אני חושב שראוי - גם אם אני לא מצביע על החוק בסופו של יום – שזה יהיה מעוגן, כתוב וברור.

מאיר כהן: על פניו זה נותן תחושה.

רחל אברמזון: כתוב בנוסף, במידת הצורך.

רחל אברמזון: בכוונה לא החלטנו לקבע מה זה אומר כי בעבר זה היה שבע שעות לכל היותר ואנחנו חושבים שהגמישות הזאת מאפשרת את מתן השעות באמת על פי הצרכים של הילדים.

יעקב מרגי: יואב קריים, אתה מוזהר.

מירב ישראלי: במוגבלות שכלית התפתחותית, בחשד למוגבלות שכלית, משרד החינוך תיקן כאן ל-16 שעות סיוע.

מנחם גולדין: 2.7 שעות.

קריאה: יש עוד שינוי שלא מוכר.

מאיר כהן: בקשתך נפלה על אוזניים ערלות.

יעקב מרגי: זה עדיין מופיע באתר של המשרד?

מאיר כהן: כן.

מאיר כהן: באתר של המשרד.

יעקב מרגי: אבל הורדתם את זה.

מירב ישראלי: אני מתייחסת לתיקון שהיה בפני הוועדה.

יוסי יונה: אדוני, שמעתי שהמנכ"ל מקיים ב-11:00 ישיבת תדרוך בה הוא בטח הולך ליישם את החוק מיד.

יעקב מרגי: הוא לא עובד אצלי.

יעקב מרגי: תודה.

מירב ישראלי: אביבית מתייחסת לתיקון שהיה בפני הוועדה בפעם הקודמת.

מירב ישראלי: אולי אילן יאמר עליו כמה מלים, על במידת הצורך, שעות סיוע לפי הנחיות חוזר מנכ"ל, מדוע זה תוקן.

מירב ישראלי: זה שרחלי התייחסה אליו לגבי שבע שעות.

יוסי יונה: הם עושים - - -

יעקב מרגי: תודה.

יעקב מרגי: אני מוחל על כבודי.

יוסי יונה: אבל על כבודי לא.

יעקב מרגי: אתה תתבע על עלבונך בחוץ.

יעקב מרגי: לא כאן.

יעקב מרגי: לא בוועדה.

יעקב מרגי: יואב, תודה, אני אוציא אותך.

יעקב מרגי: אני בהצבעות.

יעקב מרגי: אני מבקש להוציא את יואב שיירגע בחוץ.

יואב קריים: בבקשה, תוציאו.

יעקב מרגי: אני מבקש להירגע.

יעקב מרגי: צא להירגע.

יואב קריים: לא.

יואב קריים: אני לא רוצה להירגע.

מירב ישראלי: מכיוון שנאמר שזה לא הוסבר בפעם הקודמת, למרות שזה היה על שולחן הוועדה, אולי תאמרו כמה מלים על התיקון הזה.

אילן שי: לגבי אותם מקומות בתוספת השנייה, כיתת חינוך רגילה בבית ספר רגיל בה יש את הביטוי "בנוסף להיקף הסיוע ובהתאם לצרכי התלמיד", בחוזר מנכ"ל, שם הטבלה הזו מעוגנת היום, יש ביחס לרמת תפקוד ראשונה את הביטוי שהיקף הסיוע הוא שבע שעות לכל היותר.

מירב ישראלי: לכל היותר.

אילן שי: לכל היותר.

אילן שי: מכיוון שהתוספת מיועדת לעגן את המינימום שניתן, המינימום, כאשר כתוב שבע שעות סיוע לכל היותר, המינימום הוא בעצם שאין שעות סיוע.

אילן שי: אנחנו לא רואים לנכון, הטבלה נועדה לעגן את המינימום ולכן לכתוב בטבלה היקף מקסימום – זה לא נכון מבחינה משפטית.

אילן שי: כתבנו היקף שעות במידת הצורך וזה מבהיר שזה יכול להיות טווח שמתחיל מאותם תלמידים שלא צריכים סיוע.

מרדכי יוגב: תאמר לכל הפחות.

מרדכי יוגב: תשים את המספר עליו אתה מחליט ותשאיר "לכל הפחות".

אילן שי: במקרה הזה לכל הפחות הוא אפס.

יעקב מרגי: יש כאלה שלא זקוקים לסיוע.

מנחם גולדין: 2.7 לכל הפחות.

יעקב מרגי: גולדין, צא תתרענן בחוץ.

יעקב מרגי: כשאני אחליט, אני אקרא לך לחזור.

מנחם גולדין: למה?

מנחם גולדין: יש לי 2.7.

יעקב מרגי: קבל 4 ממני בחוץ.

מנחם גולדין: למה אין כאן חוק חינוך חובה?

מנחם גולדין: למה אתם הורסים את מה שבן גוריון בנה במדינה הזאת?

יעקב מרגי: אני מבקש להוציא אותו.

מנחם גולדין: למה?

מנחם גולדין: תסתכל לי בעיניים ותגיד לי למה ילדים הם לא חלק מחוק חינוך חובה?

יעקב מרגי: זה לא מרגש אותי.

יעקב מרגי: גברתי, החוצה.

יעקב מרגי: זאת שמחאה כפיים, החוצה.

יעקב מרגי: לכבד את הכנסת, זו לא אמירה ריקה מתוכן.

יעקב מרגי: הכנסת השקיעה כאן 20 דיונים מכובדים.

יעקב מרגי: לבוא לכאן ולעשות הפגנות, לא מרגש אותי.

קריאה: היא יצאה מהשורה, אדוני.

יעקב מרגי: שמעתי את דעתך 200 פעמים.

יעקב מרגי: תודה.

יעקב מרגי: זה מה שיקרה לכל מי שימחא כפיים.

יעקב מרגי: סדרנים, מי שימחא כפיים, להוציא אותו אוטומטית.

מירב ישראלי: הטבלה בעמוד 18, הטבלה שמדברת על החינוך המיוחד, בעקבות הדיונים, גם עם משרד המשפטים וגם בינינו מה צריך להיכלל בטבלה, משרד החינוך הבהיר שבעצם ילד בחינוך המיוחד מקבל לאורך כל המוגבלויות 100 אחוזים לשעות הוראה הנדרשות כדי לקיים תקן כיתה לפי מספר התלמידים בהתאם לחוזר מנכ"ל ו-100 אחוזים משעות המינימום המוקצות לטיפול רפואי לפי הוראות חוזר מנכ"ל.

מירב ישראלי: ברגע שילד נכנס לכיתה במוסד לחינוך מיוחד, הוא בעצם מקבל את 100 האחוזים שמוקצים לאותה כיתה לפי הוראות חוזר מנכ"ל לפי המוגבלות.

מירב ישראלי: יש כאן כמה תיקונים של טעויות.

אילן שי: כן.

מירב ישראלי: אנחנו בעמוד 18, בטבלה השנייה בתוספת השנייה.

מירב ישראלי: במוגבלות שכלית התפתחותית כתוב בטעות שאין הארכת יום לימודים.

מירב ישראלי: זה צריך להיות שיש הארכת יום לימודים.

מירב ישראלי: במוגבלות שמיעה ומוגבלות ראייה, לגבי פעילות בחופשה, כתוב שיש הארכה רק בגנים ובבתי ספר לחינוך מיוחד, אבל בעצם יש הארכה כך שאנחנו מוחקים את בגנים ובבתי הספר לחינוך מיוחד.

אילן שי: גם במוגבלות שמיעה וגם במוגבלות ראייה.

מירב ישראלי: כן, בשתי המוגבלויות.

מירב ישראלי: כאמור, כל הדברים האלה יופיעו בחוזר מנכ"ל שיתפרסם באתר האינטרנט של משרד החינוך.

איתן ברושי: עד מתי יתפרסם חוזר מנכ"ל?

יעקב מרגי: לא תוחל הרפורמה בלי שיתפרסם חוזר מנכ"ל.

יעקב מרגי: הוא יתפרסם לפני שמתחילים ברפורמה.

אילן שי: כבר יש חוזר מנכ"ל.

אילן שי: יצטרכו לעשות לו תיקונים.

קריאה: יש כאן תיקון שהם לא כתבו.

יעקב מרגי: לא.

יעקב מרגי: בבקשה, הסתייגויות.

מירב ישראלי: אני אלך לפי סדר הסעיפים.

מירב ישראלי: חבר הכנסת יוסי יונה, ההסתייגות שלך בסעיף 2.

יוסי יונה: בסעיף 2, אחרי המילים "שירותי חינוך מיוחדים" יתווספו המילים "הדרכה, שירותים רפואיים, פרה-רפואיים, פסיכולוגיים, אבחוניים, טווח לימודי, חברתי ורגשי, התאמות בלמידה, בדרכי... בתחומי מקצועות נוספים שייקבעו על ידי השר ולרבות שירותים נלווים ושירותים מיוחדים כהגדרתם בחוק".

יעקב מרגי: נצביע ביחד על כל ההסתייגויות של יוסי יונה.

מסעוד גנאים: יכולים להצטרף להסתייגויות שלו?

מירב ישראלי: אם אתם רוצים.

מסעוד גנאים: מצטרפים להסתייגויות שלו.

מירב ישראלי: גם ההסתייגויות של אורלי לוי אבקסיס הן אותן הסתייגויות.

יעקב מרגי: תציג את ההסתייגות השנייה.

יוסי יונה: תצביע על ההסתייגות הראשונה.

יעקב מרגי: לא.

יעקב מרגי: תציג את כל ההסתייגויות שלך.

יעקב מרגי: נציע על כל הסתייגות.

יוסי יונה: בסעיף 2(2).

יוסי יונה: תימחק הסיפה.

מירב ישראלי: הסיפה נמחקה.

יוסי יונה: יפה.

יוסי יונה: בסעיף 2(2), במקום ההגדרה "תלמיד עם צרכים מיוחדים" יבוא "תלמיד עם מוגבלות פיזית, נפשית או שכלית לרבות קוגניטיבית קבועה או זמנית אשר בשלה מוגבל תפקודו באופן מהותי בתחום אחד או יותר מתחומי החיים העיקריים והוא נזקק לשירותי חינוך מיוחדים".

מירב ישראלי: לדעתי אתה רק מרע בהסתייגות הזאת, אבל זאת דעתי.

יוסי יונה: אנחנו משאירים אותה על כנה.

מירב ישראלי: כי היום המוגבלויות הן ברורות.

יוסי יונה: בסעיף 2(3) בהגדרה במקום "מוסד לחינוך מיוחד" ייכתב "מסגרת לחינוך מיוחד".

יוסי יונה: בסעיף 2(3), במקום ההגדרה "שבחוק" יבוא "מוסד לחינוך מוכר המיועד לתלמידים עם צרכים מיוחדים לרבות כיתה ייעודית לתלמידים עם צרכים מיוחדים במסגרת חינוך כללי".

מירב ישראלי: יש הסתייגות של מאיר כהן וקארין אלהרר לפסקה (5), לשירותים נלווים.

מאיר כהן: אחרי המלים "עם צרכים מיוחדים" יבוא "יתוקצב לפי מספר הילדים עם צרכים מיוחדים שלומדים במוסד על פי חישוב שייקבע בתוספת השלישית".

מאיר כהן: התקציב שיגיע יהיה לפי מספר הילדים.

מירב ישראלי: אם הבנתי, רציתם להכניס את זה כאן.

מירב ישראלי: לא הבנתי איפה בדיוק רציתם להכניס את זה אבל שמתי את זה כאן.

מאיר כהן: בסדר.

יוסי יונה: הסתייגות נוספת.

יוסי יונה: להוסיף סעיף 1א, עקרונות היסוד – סעיף קטן (א), "מתוקף זכויותיהם של ילדים עם צרכים מיוחדים לשוויון ולחינוך, זכותם ללמוד במערכת החינוך הכללית ולקבל את התמיכות הדרושות להם שם ומחויבותו של משרד החינוך לתת עדיפות לילדים עם צרכים מיוחדים במערכת החינוך הכללית וכן לפעול למימוש זכויות אלה".

יוסי יונה: סעיף קטן (ב), "על מנת לממש את זכויותיהם של תלמידים עם צרכים מיוחדים לחינוך, לשילוב ולשוויון, יובטחו לתלמיד שירותי חינוך מיוחדים בהיקף הדרוש להם על פי צרכיהם ללא תלות בסוג המסגרת החינוכית בה בחרו ללמוד".

יוסי יונה: כאן אנחנו מממשים את הרעיון שלנו שהתקציב אחראי עליהם.

יוסי יונה: הסתייגות נוספת, סעיף 3(1), אחרי המילה "ולפתח" יבוא "את כישוריו ויכולותיו הגופניים, הקוגניטיביים, הנפשיים, החברתיים וההתנהגותיים של תלמיד עם צרכים מיוחדים" ויימחקו המילים "את הלמידה".

מירב ישראלי: לדעתי הסיפה כבר לא רלוונטית.

יוסי יונה: הסתייגות לסעיף 3(2).

יוסי יונה: אחרי המילה "להשתתפות" תבוא המילה "שוויוני".

יוסי יונה: אחרי המילה "פעילה" יבוא ...

יוסי יונה: אחרי המילים "תחומי החיים" יבוא "וכן לתת תמיכה, התאמות".

יוסי יונה: אחרי המילים "שיאפשר לו" יבוא "להשתלב בה, לממש את זכותו לחינוך".

מירב ישראלי: כאן יש הסתייגות גם של חבר הכנסת מאיר כהן וקארין אלהרר.

מירב ישראלי: רציתם להוסיף שוויונית ופעילה בחברה.

מאיר כהן: שילוב לימודים של תלמידים?

מירב ישראלי: כן.

מירב ישראלי: אתם ציינתם את זה כ-2(ב).

מאיר כהן: שוויוניות ופעילה בחברה בכל תחומי החיים ומענה הולם באופן שיאפשר לו להשתלב ולאפשר את זכותו לחינוך.

מאיר כהן: אנחנו בנינו את ההסתייגויות כדי לצמצם את גבולות הגזרה.

מאיר כהן: אני חוזר על ההסתייגות.

מאיר כהן: לאחר המילים "עם הצרכים המיוחדים להשתתפות", אנחנו מבקשים להרחיב.

מאיר כהן: "שוויוני ופעילה בחברה בכל תחומי החיים ומענה הולם באופן שיאפשר לו להשתלב בה ולאפשר את זכותו לחינוך".

מירב ישראלי: לסעיף המטרות יש עוד הסתייגות של יוסי יונה, לסעיף 3.

יוסי יונה: סעיף 3(3).

יוסי יונה: אחרי המילה "שילובים" יבוא "והכללתם".

יוסי יונה: אחרי המילים "מוסדות לחינוך מיוחד" יבוא "תוך מתן מענה לצרכיהם ומניעת אפלייתם מחמת המוגבלות".

מירב ישראלי: יש גם הסתייגות שלש מאיר כהן.

מאיר כהן: הסתייגות דומה.

יוסי יונה: תיקון סעיף 3 לחוק העיקרי.

יוסי יונה: אחרי המילים "באזור מגוריו" יבוא "ללא תלות בסוג המסגרת החינוכית בה הוא לומד".

מירב ישראלי: לסעיף 5, תיקון סעיף 6, אתה רוצה לכל האורך למחוק - - -

יוסי יונה: תיקון סעיף 5, תימחק המילה זכאות.

יוסי יונה: להלן תיקרא הוועדה ועדת אפיון.

מירב ישראלי: זה לכל אורך החוק וגם בהגדרות.

יוסי יונה: כן.

מירב ישראלי: יש כאן הסתייגות של חבר הכנסת ברושי.

איתן ברושי: חבריי במשרד החינוך, אולי תנמקו למה אתם מתנגדים.

איתן ברושי: ההסתייגות אומרת שבמקום עובד משרד החינוך יהיה עובד הרשות המקומית.

איתן ברושי: אני אמרתי כל הזמן ואני חוזר ואומר אדוני היושב ראש, וזה לא נורא אם הקואליציה תקבל גם הסתייגויות חכמות, שהשיבוץ והטיפול בילדים - - -

יעקב מרגי: כל ההסתייגויות חכמות.

יעקב מרגי: אני לא יודע אם הן צודקות, אבל הן חכמות.

איתן ברושי: אתה יודע שהרוב קובע אבל לא תמיד צודק.

איתן ברושי: מה שצריך זה להטיל את האחריות אני מציע שבמקום לכתוב את מה שכתוב, יהיה עובד הרשות המקומית.

איתן ברושי: אני חושב שזה נכון וזה אמיתי.

איתן ברושי: יש כאן נציגים שעוסקים בזה ויסבירו את זה.

איתן ברושי: אני לא מבין מה ההתעקשות שמירושלים ינהלו.

יעקב מרגי: נימקת.

איתן ברושי: יכול להיות שגם מותר לקבל משהו ולא אוטומטית לדחות הכול.

איתן ברושי: לא כל השכל בירושלים.

יעקב מרגי: את זה נראה בהצבעות.

יוסי יונה: סעיף 5.

מירב ישראלי: את ההכשרה בחינוך מיוחד כבר נימקת.

מירב ישראלי: עובד משרד החינוך, תהיה לו גם התמחות בשילוב.

יוסי יונה: סעיף 5, תיקון סעיף 6 לחוק העיקרי.

יוסי יונה: סעיף קטן (2).

יוסי יונה: אחרי המילים "או הכשרה בחינוך מיוחד" יבוא "ובשילוב".

מירב ישראלי: גם לגבי נציג הרשות המקומית.

יוסי יונה: כן.

יוסי יונה: סעיף 5, בתיקון סעיף 6 לחוק העיקרי, סעיף קטן (3) יימחק ובמקומו יבוא "מנהל המוסד החינוכי בו לומד הילד".

יוסי יונה: בתיקון סעיף 6 לחוק העיקרי, סעיף קטן (3), יימחקו המילים "או נציגיהם".

יוסי יונה: בסעיף 6, אחרי המילים "בהתייעצות עם נציבות שוויון זכויות לאנשים עם מוגבלות" יבוא "ועם ארגונים המקדמים זכויות של אנשים עם מוגבלות ובאישור ועדת החינוך, התרבות והספורט של הכנסת".

מירב ישראלי: גם ההסתייגות הבאה היא כאן.

יוסי יונה: סעיף 6.

יוסי יונה: אחרי המילים "רשאי בצו" תימחק המילה לשנות את" ויבוא "להוסיף על".

מירב ישראלי: גם למאיר כהן יש "באישור הוועדה".

מאיר כהן: כן.

יעקב מרגי: אני רוצה לומר מילה טובה ליועצת המשפטית של הוועדה שלאורך כל הדיונים תפסה ראש.

יעקב מרגי: זה חוק לא פשוט עם ניסוחים וגם עכשיו בהסתייגויות אני רואה את זה.

יעקב מרגי: לפעמים מגיעה גם מילה טובה.

יוסי יונה: אנחנו מוסיפים את הערכתנו העמוקה על עבודתך המסורה והמקצועית.

מירב ישראלי: תודה רבה.

מירב ישראלי: אני מודה לכולם על העזרה שקיבלתי.

יעקב מרגי: אני חס על כבודה של הכנסת ואתם מכירים אותי לא מהיום.

יעקב מרגי: לטעון ולחלוק, מותר ולגיטימי.

יעקב מרגי: זה מכבד.

יעקב מרגי: נאבקים בסוף נפרדים באהבה ולא במחלוקת.

יעקב מרגי: יש מחלוקת, יש חששות, לגיטימי, אבל לבוא ולומר שלא נעשה כאן הבירור – לא.

יעקב מרגי: נעשה הבירור בכל הכלים הפרלמנטריים ואפילו נושא חדש היה שחיפשנו אותו עם זכוכית מגדלת ולא הצלחנו למצוא אותו.

יוסף ג'בארין: זה נכון אבל חבל שזה לא חגיגי מספיק.

יעקב מרגי: אין מה לעשות.

יעקב מרגי: כשיש אופוזיציה וקואליציה, זה נדיר.

יוסף ג'בארין: אלה התלמידים.

יוסף ג'בארין: לא האופוזיציה.

מאיר כהן: תיקון ההסתייגות שלנו.

מאיר כהן: אחרי המילים "רשאי לעדכן את התוספת הראשונה והשנייה בצו".

מאיר כהן: אדוני, אני פונה אליך ישירות.

מאיר כהן: אני חושב שזאת באמת הסתייגות שצריך באישור ועדת החינוך.

מאיר כהן: אני לא יודע לףמה החשש הגדול.

יעקב מרגי: ניסינו.

מאיר כהן: סליחה, לא צריך לשאול את משרד החינוך.

יעקב מרגי: משרד החינוך, גורמים מקצועיים, אנשי משרד החינוך, אין להם בעיה באישור הוועדה.

יעקב מרגי: זאת התעקשות של האוצר.

יעקב מרגי: האוצר שם כאן כמיליארד וחצי שקלים על התיקון הזה ולהערכתי הוא יידרש לעוד מאות מיליוני שקלים נוספים.

יעקב מרגי: לכן לא התעקשתי עם האוצר.

יעקב מרגי: נקודה.

מאיר כהן: הוא יכול גם להוריד.

יעקב מרגי: מיצינו.

יעקב מרגי: זה יבוא להכרעת הפרלמנט.

יוסי יונה: זה שמוסיף וזה שמוריד.

יוסי יונה: אם זה צו של השר, הוא יכול גם להעלות ויכול גם להוריד.

יעקב מרגי: פיליבסטר יהיה מיותר כי אני שריינתי לי גם אתה שעות של אחר הצהרים.

יוסי יונה: מאחר שחברי מאיר כהן העלה את הנקודה, אני התייחסתי.

יעקב מרגי: נמשיך עם ההסתייגויות.

מירב ישראלי: בעמוד 6.

יוסי יונה: אנחנו בסעיף 6, (4).

יוסי יונה: אחרי המילים "גורמים טיפוליים" יבוא "המטפלים בילד".

יוסי יונה: אחרי המילים "פגיעה ממשית" – תימחק המילה "בשלומו".

יוסי יונה: אחרי המילים "בשלומו של הילד", יימחקו המילים "או לפגיעה ממשית בתורם של אחרים".

יוסי יונה: אחרי המילים האלו יבוא "תביא עת עמדתה בפני ועדת ההשגה, ועדת ההשגה תחליט לעניין זה לאחר שמיעת ההורים או מטעמם".

יוסי יונה: יימחקו המילים "רשאית היא או סגנו".

מירב ישראלי: חבר הכנסת מאיר כהן, אתם רוצים להוסיף כאן פסקה (5)?

מאיר כהן: כן.

מאיר כהן: ההסתייגות הזאת היא הסתייגות מתוך ניסיון.

מאיר כהן: אנחנו מבקשים להוסיף כל תלמיד כדי באמת לבריאותם ולשלמותם של התלמידים.

מאיר כהן: כל תלמיד יקבל את השירותים להם הוא זקוק ללא תלות במסגרת בה הוא לומד.

מאיר כהן: אנחנו נראה גם בפיילוט שאחת הבעיות הקשות היא שהורים יבחרו ללכת למסגרת מסוימת והמסגרת תאמר שהיא לא הכינה את עצמה, אין לה את הכלים האלה, גם אם תביאו את השעות היא לא יכולה לתת.

מאיר כהן: הדומה הטובה ביותר היא שיכול הורה לבוא עם שעות של קלינאי תקשורת ויאמר מנהל בית הספר שאין לו.

יעקב מרגי: יוכרע בפרלמנט.

מאיר כהן: באמת, זה אחד הדברים החשובים.

מאיר כהן: אתה גם היית איש חינוך.

יעקב מרגי: לא.

יעקב מרגי: אני הייתי מהצד השני.

יעקב מרגי: הייתי הקליינט.

מאיר כהן: הייתי מנהל בית ספר ולפעמים דברים שאין לך, מגיעים הורים מהחינוך המיוחד וקל לך לומר אין.

מאיר כהן: זה לא שאתה משקר אלא זאת המציאות.

מאיר כהן: אין לך.

מאיר כהן: אבל זה לא הוגן כי אם עושים חוק שאומר שילד יקבל את כל מה שהוא צריך לקבל, זה לא הוגן לנפץ את העתיד שלו מול אמירה של מנהל בית ספר בישוב כלשהו שאומר שאת זה ואת זה אין לו.

מאיר כהן: אתה יכול לבוא עם הסל, אתה יכול לעשות מה שאתה רוצה אבל הוא אין לו לתת.

יוסי יונה: זה לזכותו של היושב ראש.

יוסי יונה: אני יכול לומר משהו לזכותך?

יעקב מרגי: לא.

יעקב מרגי: אין לנו זמן.

יוסי יונה: לזכותו של היושב ראש, כבר בתחילת הדיון הוא אמר - - -

יהודה גליק: למה שאלת אם אתה לא מקשיב לו? הוא אמר לך לא.

יוסי יונה: זו הייתה שאלה רטורית.

יוסי יונה: לזכותו של היושב ראש, הוא כבר אמר בתחילת הדיון שאלה מכם שבאמת מצפים שזה מה שיהיה בסופו של דבר, שהתקציב ילך לילד במסגרות המשלבות, זה לא יהיה.

יוסי יונה: זו אחת בעיות היסוד של החוק הזה.

יעקב מרגי: זה לא מה שאמרתי.

יעקב מרגי: זה לא חוק השילוב ואני שמח שזה לא חוק השילוב.

יעקב מרגי: אתם מדברים על דורנר, אבל זה לא הכי אידיאלי לילדים במציאות התקציבית הנוכחית.

יוסי יונה: ייווצר מצב שלא יהיה לילד מה שמגיע לו.

יוסי יונה: זה מה אתה אומר.

יוסי יונה: בשילוב.

מירב ישראלי: הסתייגות 19 ו-20, שתי הסתייגויות לסעיף של המאפיינים המובנים.

יוסי יונה: סעיף 6(4).

יוסי יונה: המילה "בכפוף" תימחק ובמקומה יבוא "בשים לב".

יוסי יונה: הסתייגות מספר 20, סעיף 6(4), הסיפה מהמילים "וכן בכפוף למאפיינים המובנים" – תימחק.

יוסי יונה: הסתייגות מספר 21.

יוסי יונה: סעיף 7(1)(א2).

יוסי יונה: במקום המילה "יוזמן" יבוא "יהיה נוכח".

יוסי יונה: יוזמן, זאת הזמנה פורמלית של הוא הוזמן אבל לא הגיע.

יוסי יונה: אז יש לקות מאוד משמעותית בדפוסי עבודה, אם הוא לא נמצא שם.

מירב ישראלי: עמוד 8 להצעת החוק, סעיף 9, הסתייגות 22 ו-23.

יוסי יונה: תיקון לסעיף 11 בחוק העיקרי.

יוסי יונה: בסעיף (א), במקום ארבעה חברים", יבוא "חמישה חברים" ובסופו יבוא "ונציג הורים".

יוסי יונה: סעיף 9, תיקון סעיף 11 לחוק העיקרי, תימחק הסיפה מהמילים "יהיה ליושב ראש הוועדה".

מירב ישראלי: זה הקול הנוסף.

יוסי יונה: הסתייגות מספר 24.

יוסי יונה: סעיף 11.

יוסי יונה: ברור, אנחנו מערערים על המצב הקיים כפי שהוא מנוסח בחוק.

יוסי יונה: במקום "סעיף 14 לחוק העיקרי" יבוא "השר בהסכמת שר האוצר רשאי לקבוע כי שנת הלימודים במוסדות חינוך מוכרים הניתנים בהם שירותי חינוך מיוחד, כולם או מקצתם, תוארך מעבר לשנת לימודים רגילה.

יוסי יונה: כן רשאי השר לקבוע כי לימודים במוסדות כאמור יתקיימו גם בתקופות של חופשת לימודים רגילה".

מירב ישראלי: יש כאן בקשת תיקון לסעיף 14 לחוק העיקרי.

יוסי יונה: כן.

יוסי יונה: "השר בהסכמת שר האוצר רשאי לקבוע כי שנת הלימודים במוסדות חינוך מוכרים הניתנים בהם שירותי חינוך מיוחד, כולם או מקצתם, תוארך מעבר לשנת לימודים רגילה.

יוסי יונה: כן רשאי השר לקבוע כי לימודים במוסדות כאמור יתקיימו גם בתקופות של חופשת לימודים רגילה".

מירב ישראלי: בעצם זה נגרר להסתייגות שלכם לגבי המאפיינים המובנים.

יוסי יונה: כן.

יוסי יונה: בדיוק.

מירב ישראלי: זה גם יהיה במוסדות חינוך של השילוב.

יוסי יונה: כן, מתוך איזשהו חשש שבגלל איזה שהן החלטות שרירותיות לא ענייניות, הילדים לא יזכו למלוא השירותים ולאורך כל הזמן.

מירב ישראלי: הסתייגות מספר 25, היא אותו הדבר.

יוסי יונה: כן.

יוסי יונה: במקום "סעיף 16 לחוק העיקרי" יבוא "במוסד חינוך מוכר יהיה מורה מוסמך עם הכשרה לחינוך מיוחד ולשילוב ובלבד שבמסגרת החינוך המיוחד יהיו כל המורים עם הסמכה כאמור".

יוסי יונה: בוודאי זאת הסתייגות כפי שאתם מבינים, בתמיכה מאוד גדולה של הסתדרות המורים בגלל החשש שלהם שלא יהיו תנאי מסגרת בסיסיים כדי לאפשר את השילוב.

יוסי יונה: הסתייגות מספר 26.

יוסי יונה: סעיף 11.

יוסי יונה: במקום "סעיף 17 לחוק העיקרי" יבוא "השר, בהסכמת שר האוצר, יקבע בתקנות את מספר התלמידים המרבי בכיתה של מסגרת לחינוך מיוחד ומספר תלמידים המרבי בכיתה במסגרת חינוך כללית בה לומדים יותר משני תלמידים עם צרכים מיוחדים".

יוסי יונה: הסתייגות מספר 27.

יוסי יונה: תיקון סעף 19א לחוק העיקרי.

יוסי יונה: במקום המילים "מחודשים מתחילת שנת הלימודים" יבוא "חודשיים לפני תחילת שנת הלימודים".

מירב ישראלי: זאת תכנית הלימודים האישית.

יוסי יונה: כן.

יוסי יונה: בוודאי.

יוסי יונה: הסתייגות מספר 28.

יוסי יונה: סעיף 11.

יוסי יונה: נוסיף סעיף 19(א1).

יוסי יונה: "קיבל מנהל מוסד חינוך מוכר את הודעת השיבוץ, יכנס תוך שבעה ימים את הצוות הרב מקצועי".

יוסי יונה: הסתייגות מספר 29, סעיף 14, סעיף קטן (א).

יוסי יונה: במקום המילים "חודשיים מתחילת שנת הלימודים" יבוא "חודשיים לפני תחילת שנת הלימודים".

מירב ישראלי: זה בעמוד 12.

מירב ישראלי: אותה הסתייגות כמו לגבי התכנית האישית.

יוסי יונה: נכון.

יוסי יונה: הסתייגות מספר 30.

יוסי יונה: סעיף 14.

יוסי יונה: יתווסף אחרי סעיף 20(ז) לחוק העיקרי, סעיף 20(ח):

יוסי יונה: לעניין סעיף קטן (א), רואים כאפליה גם קביעת תנאים שלא ממין העניין.

יוסי יונה: העובר על הוראת סעיף זה – דינו מאסר שנה או קנס כאמור בסעיף...

יוסי יונה: לחוק העונשין, התשל"ז-1977.

מירב ישראלי: זה בעצם סעיף איסור אפליה כמו בחוק זכויות התלמיד.

יוסי יונה: בדיוק.

יוסי יונה: סעיף 1.

יוסי יונה: במקום המילים "1 בינואר 2019" יבוא "1 בינואר 2021".

יוסי יונה: במקום המילים "שנת הלימודים התש"פ" יבוא "שנת הלימודים התשפ"מ".

יוסי יונה: במקום המילים "ובלבד שהחלתן תושלם לא יאוחר מתחילת שנת הלימודים התשפ"א" יבוא "ובלבד שייעשה מחקר מלווה שיעמוד ביעדי מדידים שהוגדרו מראש על ידי משרד החינוך ואושרו על ידי ועדת החינוך, התרבות והספורט של הכנסת".

מירב ישראלי: זו ההערה שלך לגבי הפיילוט.

יוסי יונה: בדיוק.

יוסי יונה: הסתייגות מספר 32, תיקון התוספת הראשונה, סעיף 7, טור א'.

יוסי יונה: יתווסף SCM.

מירב ישראלי: לא כתבת מי הגורם המאבחן.

יוסי יונה: מצדי שזה יהיה משרד החינוך.

יעקב מרגי: אתה מאמין למשרד החינוך באבחון שלו?

יוסי יונה: אם זה יהיה פרטי, זה יהיה דיפרנציאלי ויהיו כאלה שיוכלו וכאלה שלא יוכלו.

יעקב מרגי: זה נקרא אמון סלקטיבי.

מירב ישראלי: תוספת 33.

יוסי יונה: תוספת שנייה ושלישית – תימחק.

מירב ישראלי: ולחלופין תוספת 34.

יוסי יונה: תוספת שנייה, במקום 4 עמודות יהיו 3 עמודות – רמת תפקוד 1, 2, 3 בכל אחת מהם, ובהתאמה ייכתב מינימום שמונה שעות הוראה, מינימום 16 שעות הוראה, מינימום 24 שעות הוראה.

מירב ישראלי: אני מבינה שזה מתייחס לכל המוגבלויות.

יוסי יונה: כן.

מירב ישראלי: 35.

יוסי יונה: תוספת שלישית.

יוסי יונה: יימחקו המילים "ובהתאם לחוזר המנכ"ל ויפורטו".

מירב ישראלי: יפורטו בטבלה, אני לא יכולה לקבל כהסתייגות כי לא כתבת מה יפורט בטבלה.

מירב ישראלי: אפשר להאיר את זה ריק.

יוסי יונה: בסדר.

מירב ישראלי: לעשות תוספת שלישית בהתאם לחוזר מנכ"ל.

יוסי יונה: בסדר.

יוסי יונה: תודה.

יעקב מרגי: תודה רב לחברי הכנסת על ההסתייגויות.

יעקב מרגי: אנחנו מצביעים עכשיו על כל הסתייגות והסתייגות בנפרד.

יעקב מרגי: אני מבקש מחברי הכנסת להיות קשובים וכמו שאומר אחמד טיבי, אלה שבעד – בעד, ואלה שנגד – הם נגד.

יוסי יונה: אתה יודע שלפעמים זה מתבלבל.

יעקב מרגי: לכן הוא מקפיד לפגוע בחברי הכנסת.

יעקב מרגי: רבותיי, אנחנו מצביעים על ההסתייגויות.

מירב ישראלי: אני אומר את המספרים.

איתן ברושי: אני מצביע.

דוד ביטן: אני במקום נגוסה.

מסעוד גנאים: ג'מעה במקום חנין.

מירב ישראלי: אני מתייחסת להסתייגויות של יוסי יונה ואורלי לוי אבקסיס.

מירב ישראלי: הם לפי אותו מספר.

מירב ישראלי: אני מבינה שהרשימה המשותפת מצטרפת גם להסתייגויות האלה.

מסעוד גנאים: של יוסי.

מירב ישראלי: אני הולכת לפי המספרים.

מירב ישראלי: במקומות שיש הסתייגויות של חברי כנסת אחרים, אני אומר.

מירב ישראלי: הסתייגות מספר 1 של חבר הכנסת יוסי יונה.

יעקב מרגי: מי בעד ההסתייגות של חבר הכנסת יוסי יונה?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

מירב ישראלי: הסתייגות 2 לדעתי מתייתרת כי הסיפה הזו כבר נמחקה.

יוסי יונה: בסדר.

קריאה: תחשוב על הילדים שלנו.

יעקב מרגי: חשבנו.

יעקב מרגי: תסמכי עלינו.

יעקב מרגי: תודה.

קריאה: יש כאלה שלא יקבלו כלום.

קריאה: כלום הם לא יקבלו.

קריאה: תחשבו עליהם.

יעקב מרגי: אל תאמינו לארגונים.

יעקב מרגי: זה הכי חשוב.

יוסי יונה: היא אימא.

יעקב מרגי: מי שיפריע, אני אוציא אותו.

יעקב מרגי: להוציא את אביבית.

יוסי יונה: זה לא הוגן.

יעקב מרגי: מותר לי לא להיות הוגן פעם בחצי שנה.

יעקב מרגי: בהצבעות אין הפרעות.

אמיתי שוחט: אדוני היושב ראש, כנציג משרד המשפטים, נציבות שוויון זכויות לאנשים עם מוגבלות - - -

יעקב מרגי: גם אותך אני אוציא אם תפריע לי.

אמיתי שוחט: אני מוחה על כך.

יעקב מרגי: תמחה.

יעקב מרגי: מותר לך.

יעקב מרגי: מקבל את המחאות.

יעקב מרגי: נקודה.

יעקב מרגי: חוזר בי מהאמירה.

יעקב מרגי: תאמינו גם למשרדי הממשלה שדאגו לכם עד היום וממשיכים לדאוג לכם וידאגו לכם עוד בעתיד.

יעקב מרגי: תודה.

יעקב מרגי: מי שיפריע לי, אני אוציא אותו.

יעקב מרגי: את יכולה להשאיר אותה אם היא רוצה להישאר.

מאיר כהן: אביבית, תישארי.

יוסי יונה: הם באמת עושים עבודת קודש.

יעקב מרגי: גם אתה עושה עבודת קודש, לא פחות.

יוסי יונה: אני לא מדבר עלי.

יעקב מרגי: אני מדבר עליך.

מירב ישראלי: הסתייגות מספר 3 של חבר הכנסת יוסי יונה.

יעקב מרגי: מי בעד ההסתייגות של חבר הכנסת יוסי יונה?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מנחם אליעזר מוזס: אדוני היושב ראש, האם המוכש"ר בחוץ?

יעקב מרגי: לא.

יעקב מרגי: בפנים.

מירב ישראלי: הסתייגות מספר 4.

יעקב מרגי: מי בעד של חבר הכנסת יוסי יונה?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 5.

יעקב מרגי: מי בעד הסתייגות מספר 5 של חבר הכנסת יוסי יונה?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 6.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 7.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 8.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות של מאיר כהן וקארין אלהרר על השוויונית ופעילה.

יעקב מרגי: מי בעד ההסתייגות של חברי הכנסת מאיר כהן וקארין אלהרר?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: היה צריך להצביע גם על ההסתייגות של מאיר כהן וקארין אלהרר בעמוד 2 לפסקה (5).

יעקב מרגי: מי בעד ההסתייגות של חברי הכנסת מאיר כהן וקארין אלהרר לפסקה (5)?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

יהודה גליק: שיהיה ברור.

יהודה גליק: אני בעד מאיר כהן אבל נגד ההסתייגות.

יעקב מרגי: כן.

יעקב מרגי: גם אני.

מירב ישראלי: הסתייגות מספר 9.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות של מאיר כהן וקארין אלהרר לפסקה (3) בעמוד 3.

יעקב מרגי: מי בעד הסתייגות חברי הכנסת מאיר כהן וקארין אלהרר?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 10.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 11.

מירב ישראלי: הנושא של אפיון.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 12.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות של חבר הכנסת ברושי לגבי עובד הרשות המקומית.

יעקב מרגי: מי בעד ההסתייגות של חבר הכנסת איתן ברושי?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 13.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 14.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 15.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 16.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 17.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

יעקב מרגי: חברי הקואליציה, ישנים?

יעקב מרגי: תוצאה משעממת אבל אין ברירה.

יוסף ג'בארין: משעממת כי הם לא יודעים על מה הם מצביעים.

יעקב מרגי: גם אתה לא יודע.

יעקב מרגי: לא היית בדיון.

יוסף ג'בארין: אנחנו קראנו.

יוסף ג'בארין: הנה ההסתייגויות שלנו.

יעקב מרגי: אני אוציא אותך.

יעקב מרגי: אתה מפריע לי.

יוסף ג'בארין: אמרתי משהו לא נכון?

יעקב מרגי: הכול נכון.

יוסף ג'בארין: הם מצביעים והם לא יודעים על המה הם מצביעים.

מירב בן ארי: כל פעם שאתה מצביע, אתה נמצא בדיון?

מירב בן ארי: איזה קשקוש.

יוסף ג'בארין: בנושא כל כך חברתי וחשוב.

מירב בן ארי: לא היית בדיון שלי בקריאה שנייה ושלישית.

מירב בן ארי: באת בסוף והצבעת.

יעקב מרגי: חבר הכנסת ג'בארין, את בקריאה ראשונה.

יעקב מרגי: אני מזהיר אותך פעם שנייה.

יעקב מרגי: אני אוציא אותך גם בהצבעות.

מירב בן ארי: איזו חוצפה.

מירב בן ארי: בדיוק בשבוע שעבר זה היה.

מירב בן ארי: בדקה האחרונה הוא בא והצביע נגד.

מירב בן ארי: מה הוא מטיף לנו עכשיו?

מירב בן ארי: בשבוע שעבר הצבעת בדיוק אותו הדבר.

יעקב מרגי: הסתייגות של חבר הכנסת מאיר כהן וקארין אלהרר.

יעקב מרגי: מי בעד?

יעקב מרגי: מי נגד?

מירב ישראלי: באישור ועדת החינוך.

יוסי יונה: אתה יודע אדוני מה קורה כאן.

יעקב מרגי: לא.

יעקב מרגי: מי בעד ההסתייגות של חברי הכנסת מאיר כהן וקארין אלהרר?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 18.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות חברי הכנסת מאיר כהן וקארין אלהרר בנושא כל תלמיד יקבל את השירותים להם הוא זקוק.

יעקב מרגי: מי בעד ההסתייגות של חברי הכנסת מאיר כהן וקארין אלהרר?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

יוסי יונה: למה הם מצביעים נגד?

יוסי יונה: אלה נושאים כל כך כואבים ואתם ככה בקלות נגד.

מירב ישראלי: הסתייגות מספר 19.

מירב ישראלי: הסתייגות חברי הכנסת יוסי יונה ואורלי לוי אבקסיס.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 20 של יוסי יונה ואורלי לוי אבקסיס.

יעקב מרגי: מי בעד ההסתייגות של חברי הכנסת יוסי יונה ואורלי לוי אבקסיס?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

יעקב מרגי: תוציא אותה בבקשה.

יעקב מרגי: גברתי, זאת חוצפה.

מירב ישראלי: הסתייגות מספר 21.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 22.

מירב ישראלי: נציג הורים לעניין חוקי.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 23.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 24.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 25.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 26.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

יעקב מרגי: תוציאו אותה.

קריאה: אני יוצאת.

קריאה: רוב הדיון לא הייתם כאן ובאתם רק להצביע.

יעקב מרגי: חוצפה מצדך שאת מפריעה.

קריאה: אתה חוצפן.

יעקב מרגי: תודה.

קריאה: כל מיני הסכמים קואליציוניים.

יעקב מרגי: נחסום את ההשתתפות שלך בכנסת בדיונים הבאים.

יהודה גליק: יעקב, כואב לה משהו.

יעקב מרגי: אם היא הייתה כאן במשך 20 דיונים והייתה מטיפה לחברי הכנסת – כן.

יעקב מרגי: למרות שאין לה זכות להטיף לחברי הכנסת אבל גם היא לא הייתה והיא מטיפה.

יעקב מרגי: תודה.

יעקב מרגי: על תפריע לי.

יעקב מרגי: אני מבין את הרגישות שלך.

יעקב מרגי: כל אחד ורף הרגישות שלו.

מירב ישראלי: הסתייגות מספר 27.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מאיר כהן: לכבודם של ההורים אנחנו רוצים להגיש רביזיה על כל החוק.

יעקב מרגי: אחר כך.

מירב ישראלי: הסתייגות מספר 28.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 29.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 30.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 31, החלה הדרגתית.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: תוספות.

מירב ישראלי: הסתייגות מספר 32, SCM.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 33, תוספת שנייה.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 34.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

מירב ישראלי: הסתייגות מספר 35.

מירב ישראלי: הסתייגות מספר 35.

יעקב מרגי: מי בעד ההסתייגות?

יעקב מרגי: מי נגד?

יעקב מרגי: בעד – 6

יעקב מרגי: ההסתייגות לא נתקבלה.

יעקב מרגי: ההסתייגות לא התקבלה.

יעקב מרגי: דחינו את כל ההסתייגויות ואנחנו מצביעים על כל החוק.

מירב ישראלי: לפני כן, המיזוג.

יעקב מרגי: אנחנו מצביעים על המיזוג של הצעת החוק הפרטית שלי שתבוא לאישור ועדת הכנסת.

יעקב מרגי: אנחנו מצביעים על מיזוג הצעת החוק שלי על הצעת החוק הממשלתית.

יעקב מרגי: מי בעד המיזוג?

יעקב מרגי: מי נגד?

יעקב מרגי: בעד – 8

יעקב מרגי: ההצעה למיזוג הצעת החוק הפרטית להצעת החוק הממשלתית נתקבלה.

יעקב מרגי: ההצעה למיזוג התקבלה.

מירב ישראלי: כפוף לאישור ועדת הכנסת.

יעקב מרגי: כמובן.

יעקב מרגי: כפוף לאישור ועדת הכנסת.

מכלוף מיקי זוהר: לצערי הרב לא יכולתי לקחת חלק פעיל בדיונים על הצעת החוק הזו מאילוצים נוספים.

מכלוף מיקי זוהר: מה לעשות, אנחנו חברי הכנסת עושים עוד דברים ולא תמיד מספיקים הכול.

מכלוף מיקי זוהר: לגבי מהות החוק.

מכלוף מיקי זוהר: שמעתי את ההערה של חבר הכנסת יוסף ג'בארין והקשבתי לה בקשב רב.

מכלוף מיקי זוהר: אני כן בדקתי את עניין החוק.

מכלוף מיקי זוהר: כן עברו אלי הרבה פניות ועברו אלי הרבה מכתבים ומסמכים שמסבירים למה החוק הזה לא טוב.

מכלוף מיקי זוהר: אבל מצד שני, כאשר דיברתי אתך אדוני היושב ראש, ושאלתי גם במשרד החינוך, הבנתי למה החוק הזה הוא גם כן טוב.

מכלוף מיקי זוהר: יש בחוק הזה הרבה מאוד דברים טובים ויש הרבה מאוד דברים שאי אפשר להגדיר אותם רעים אבל אפשר להגדיר אותם מסוכנים.

יוסי יונה: מסוכן, זה גרוע.

יעקב מרגי: הוא ברשות דיבור.

יעקב מרגי: לא להפריע.

יעקב מרגי: בבקשה אדוני, יושב ראש ועדת הכנסת.

מכלוף מיקי זוהר: המהלך האופוזיציוני הנפלא שלכם, אבל אני מדבר עכשיו כחבר כנסת בקואליציה שמכבד את החלטות הקואליציה.

מכלוף מיקי זוהר: יש דברים שבאמת מסוכנים שאי אפשר לומר שהם הולכים על קרקע בטוחה.

מכלוף מיקי זוהר: יכול להיות שמחר בבוקר יתברר לכולנו שהחוק הזה עשה איזשהו נזק לאותם ילדים.

מכלוף מיקי זוהר: אבל אני רוצה להזכיר לכולכם - - -

יוסי יונה: ואז מה נעשה?

מכלוף מיקי זוהר: זה מה שאני רוצה להזכיר לכולכם.

מכלוף מיקי זוהר: בשונה מדרך האופוזיציה, שלה הרבה יותר קל לייצר את כל הפופוליזם הזה כנגד החוק - - -

יוסי יונה: אני מוחה, אדוני.

יעקב מרגי: בסדר.

יעקב מרגי: מחיתם.

יוסי יונה: באים לכאן, צועקים את צעקתם והוא מכנה את זה פופוליזם.

יעקב מרגי: הרגישות הסלקטיבית.

יעקב מרגי: עד כאן.

יוסי יונה: לא.

יוסי יונה: זה לא הוגן.

קריאה: אתה מפלה את הילדים המשולבים.

יוסי יונה: באו הורים ובכו, והוא קורא לזה פופוליזם.

יוסי יונה: באו ארגונים חברתיים וטענו את הטענות שלהם והוא אומר פופוליזם.

יעקב מרגי: תודה.

יעקב מרגי: ואנחנו חוצפנים.

יעקב מרגי: הרגישות היא סלקטיבית.

יעקב מרגי: תודה .

יעקב מרגי: אני לא מבקש לתבוע את עלבוני.

יעקב מרגי: אני חי טוב עם זה.

מכלוף מיקי זוהר: אני רוצה להזכיר גם ליושבים סביב השולחן וגם ליושבים מעבר לשולחן.

מכלוף מיקי זוהר: אנחנו כאן ואם יהיו בעיות, אנחנו נתקן.

מכלוף מיקי זוהר: אם יהיו כשלים, אנחנו נסדר.

מכלוף מיקי זוהר: לא יהיה מצב – הנה, אני מודיע לכם כאן יושב ראש ועדת הכנסת וכחבר בקואליציה – שאף ילד ייפגע ושערה מראשו לא תיפול.

קריאה: הילד יושב כאן והוא נפגע כל יום.

קריאה: החוק הזה פוגע.

קריאה: אני אצא לבד אבל הילד שלי לא מקבל כבר היום את השעות שלו.

קריאה: מגיעות לו שעות ובית הספר לא מממן.

קריאה: אתה מבטיח הבטחות שאתה לא יכול לעמוד בהן.

קריאה: זוז הבטחה בעלמא.

יעקב מרגי: תודה.

יעקב מרגי: רבותיי, אני מביא להצבעה.

מרדכי יוגב: אני מבקש להציע הצעה לסדר.

יעקב מרגי: לא יהיה.

יעקב מרגי: לא מאשר לך.

יעקב מרגי: נקודה.

יעקב מרגי: קיבלת הצעה לסדר בתחילת הדיון.

מרדכי יוגב: אני מבקש להציע הצעה לסדר.

יעקב מרגי: לא יהיה.

יעקב מרגי: נקודה.

יעקב מרגי: אתה מפריע לי.

מרדכי יוגב: אני מבקש להציע הצעה לסדר.

יעקב מרגי: זה לא יהיה.

יעקב מרגי: אני מבקש להביא להצבעה את הצעת החוק כפי שהוקראה.

יעקב מרגי: מי בעד הצעת חוק חינוך מיוחד (תיקון מס' 11), התשע"ח-2018 כפי שהוצגה והוקראה?

מרדכי יוגב: ביקשתי ממך הצעה לסדר לפני ההצבעה.

יעקב מרגי: קיבלת.

מרדכי יוגב: לא קיבלתי.

קריאה: בושה.

קריאה: בושה.

קריאה: זכויות אדם.

יעקב מרגי: מי בעד הצעת החוק?

יעקב מרגי: מי נגד?

יעקב מרגי: מי נמנע?

יעקב מרגי: בעד – 8

יעקב מרגי: נמנעים – אין

יעקב מרגי: הצעת החוק אושרה.

יעקב מרגי: בשעה 13:15 הצבעה על הרביזיה.

יעקב מרגי: תודה רבה.

יעקב מרגי: הישיבה נעולה.